Kalnamuiža (Stāmerienas pagasts)

Kalnamuiža () bija vēsturiska muiža, kuras teritorija mūsdienās zināma kā Gulbenes novada Stāmerienas pagasta Kalnienas ciems, iepriekš arī — Kalncempju pagasts. Muižas galvenā kungu māja, dēvēta arī par Kalnienas jeb Kalnamuižas pili, saglabājusies līdz mūsdienām.

 Vēsture 
Kalnamuižas galvenā kungu māja, kā arī pie tās piegulošais parks (ap 13 ha platībā) ir valsts nozīmes arhitektūras piemineklis. Kalnamuižas ēku kompleksā bez galvenās kungu mājas atrodas arī oranžērija, zirgu stallis ar ratnīcu, kučiera rezidence, veļas mazgātava un dārznieka māja.

1816. gadā muižas platība bija 23 un 5/6 arkli, un, balstoties uz tā laika dvēseļu revīziju, tās pakļautībā bija 1040 vīrieši un 1138 sievietes. Muižas pāŗvaldībā ietilpa arī 6 citi īpašumi — Jaunā Kalnamuiža (vācu: Neu-Kalnemoise), Ates muiža (Ottenhof), un citas (Aschukaln, Wehrschumuische, Uppesmuische, Katharinenhof). Bienestamm, H. von. Geographischer Abriss der drei deutschen Ostsee-Provinzen Russlands, oder der Gouvernemens Ehst-, Liv- und Kurland. Riga: Deubner, 1826, lk 277.

1838. gadā muiža piederēja fon Voldu dzimtai un Augustam fon Tranzē, bet 1853.gadā Kalnamuiža bija fon Volfu dzimtas īpašums.

1904. gadā muižas galveno kungu māju izpostīja ugunsgrēks. Ēku atjaunoja, balstoties uz vācbaltiešu arhitekta Vilhelma Bokslafa izstrādātā projekta.

1938. gadā pili no īpašniekiem atpirka Kalncempju pagasta pašvaldība, lai to iekārtotu Cempju pamatskolas vajadzībām. Ēka pārbūvēta, demontējot marmora palodzes, ozolkoka paneļus u.c. interjera apdares elementus. Skola ēkā atradās līdz 2004. gadam.

 Mūsdienas 
Mūsdienās Kalnamuižas galvenā kungu māja ir tukša un pamesta. Ēka vairākkārt izlikta pārdošanā 2023.-2024.gadā, nosakot cenu 100 000 eiro.

 Atsauces 

Kategorija:Muižas Latvijā
Kategorija:Stāmerienas pagasts
Kategorija:Gulbenes novads